Diari Oficial de la Generalitat Valenciana


Sumari del DOGV 4391, del 03-12-2002 (2002/12906)

Notificació a Promotora Cardenal Benlloch, SA. Expedient VIVI/040502/239.
-------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12381


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promotora Cardenal Benlloch, SA. Expedient VIVI/040502/239. [2002/S12540]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la proposta de resolució a la Promotora Cardenal Benlloch, SA, amb expedient VIVI/040502/239.
  
D'orde de l'instructor del procediment sancionador referenciat, als efectes previnguts en el Reglament d'Habitatges de Protecció Oficial de 24 de juliol de 1968, se li dóna trasllat de la proposta de resolució d'este, que se li notifica perquè en prenga coneixement, amb l'advertiment que en el termini de 15 dies, comptadors des del dia següent al de la recepció, podrà al·legar tot el que considere oportú en la seua defensa, de conformitat amb el que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que es troben en el procediment són:
  
1. Denúncia
  
2. Informe tècnic
  
3. Orde d'obres
  
4. Plec de càrrecs
  
València, 4 d'octubre de 2002.- La secretària d'actuacions: María Luisa Martí Llabata.
  
Vist el procediment sancionador VIVI/040502/239 seguit contra la Promotora Cardenal Benlloch, SA, i Hogar Sur, SA, per infracció del règim legal que regula els Habitatges de Protecció Oficial, iniciat per orde del cap del Servici Territorial d'Arquitectura i Habitatge.
  
Vist que són fets provats, i així es declara, que l'habitatge situat a Paiporta, carrer de Sant Joaquim, 34-33a, presentava les deficiències assenyalades en el plec de càrrecs.
  
Vist que la denúncia que va donar origen a este procediment la formula, en data 3 de maig 2002, Agustín Chisvert Benlloch.
  
Vist que l'instructor no considera procedent la pràctica de prova, a més de la ja practicada i que consta en l'informe tècnic.
  
Vist que en data 25 de juliol de 2002 es formula a l'expedientat l'oportú plec de càrrecs.
  
Vist que al plec de càrrecs la part denunciant presenta escrit per a sol·licitar la pràctica de proves i la representació d'Hogar Sur, SA, formula al·legacions.
  
Atés que la part denunciant en el seu escrit de 27 d'agost de 2002, sol·licita sense més especificació la pràctica de proves i les al·legacions d'Hogar Sur, SA, són de desestimar, atés que no es prova en l'acte de recepció provisional de les obres quines són les obres executades per Hogar Sur, SA, fins a la rescissió del contracte.
  
Atés que els fets continguts en el primer resultant que constituïxen una falta molt greu tipificada com a tal en l'article 6.10 de la Llei 1/1997, de la Generalitat Valenciana de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer resultant que.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre este procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vistes la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent:
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 euros (quatre mil dos-cents deu euros).
  
2. Obligar l'expedientat que per si mateix o a càrrec seu, realitze en el termini de 15 dies les obres següents:
  
Adequació de cobriment del mirador del menjador saló de l'habitatge de la porta 33a, i realitzar els segellats suficients amb massilla tipus Sikaflex o semblant, fins i tot alçar les rajoles i les pedres fissurades de la rematada del paviment d'esta en esta zona amb disposició de la nova tela asfàltica que resulte necessària, tot això fins a eradicar les filtracions en la part superior del mirador (en fàbrica de rajola per damunt del finestral) del menjador saló de l'habitatge.